Den Vest-Sjællandske Avis, 1821-05-05
Det vigtigste er, at det nu bekræftes, at Oprøret har nu ogsaa udbredet sig til Morea. Paschaen over denne Halvøe havde samlet nogle Tropper imod Ali og marscheret imod Sulioterne, men blev slaget af dem; derpaa have Grækerne paa Halvøen giort Opstand og forsøgt paa at bemægtigede sig Castellet Patrasso som ligger paa den nordlige Kyst af Morea; men den tyrkiske Gouverneur fik i Tide Efterretning derom, og satte det i Forsvars Tilstand, hvorpaa han har ladet en stor Deel af Byen afbrænde. Paschaen over Morea har derpaa kaldet Cheferne for den græske Geistlighed til sig, for at opfordre dem til at de skulle formaae Jndvaanerne til at nedlægge deres Vaaben. Et Antal af Græske bevæbnede Skibe som lode sig see paa Søen havde foruroeliget ham; ligesom ogsaa det Rygte, at disse Skibe havde taget den Tyrkiske Flaade, som var bestemt med Munition til Tropperne imod Ali, men de Græske Jndvaanere, som troede fast paa denne Seier, vægrede sig ved at opfylde deres Biskops Begjæring, at de skulle udlevere deres Vaaben, og svarede: at man kunne tage dem fra dem. Mangfoldige Græske Familier paa Morea tage Flugten til de frie og tappre Majnoetter og disse Efterkommere af de gamle Spartanere have grebet til Vaaben og ville bryde frem over Jordtungen ved Corinth og forene sig med Sullioterne. Disse Efterretninger har man for det meeste over Triest fra Søesiden) – Der meldes fra Bucharest, at man venter der snart Ypsilanti med sine Tropper; at Chefen for Hospodarens Tropper har erklæret sig for Uafhængigheden, og har hverved en stor Mængde Mennesker i denne Stad, som tilforn have gjort Krigstieneste, dengang Russerne vare der, og at ikke alle Bojarerne ere flygtede derfra; men at nogle af de fornemste, hvoriblandt Metropolitan=Erkebiskoppen over Wallachiet er forblevet der. De Tyrker, som tages til Fange af Grækerne blive nu ikke dræbte men; transporterede over Donauen. Fra Constantinopel selv har man de vigtigste Efterretninger over Wien. Storveziren og Mufti ere blevne affatte. Den Græske Patriark har maattet udtale Forbandelser over Ypsilanti, Michael Suzzo og alle deres Tilhængere. Alle Formændene for de Græske Menigheder ere blevne forsamlede i Hovedkirken, hvor Patriarken har maattet oplæse for dem et Firman fra Storsultanen, hvori Fyrsten over Moldauen Michael Suzzo anklages for Landsforræderie. En Græsk Biskop og flere Bojarer ere blevne arresterede. Alle Undersaattere som ikke ere Mahomedanere skulle afvæbnes. Alle vaabendygtige Folk af den Mahomedanske Religion ere opfordrede til at bevæbne sig. Gaderne i Constantinopel ere fulde af bevæbnede Folk og Janitscharerne ere henviiste til deres Caserner. Der er givet befalinger til at udruste endeel af Flaaden; som skal afgaae til Archipelet og Matrospresningen er allerede begyndt. - Efterretninger fra Odessa melde: at Oprøret ogsaa er udbrudt i Thessalien, at Archimandriten Gazis staaer i Spidien for Jnsurgenterne, og at græske Officeerer, som have erhvervet sig Krigerfaring i Brittisk Tieneste, lede Oprøret i Morea. – Paa de Joniske Øer skal og saa være fuld Giæring. Flere Personer ere arresteerede i Corfu og paa Zante. Lord Guilford, som var ankommen dertil for at oprette et Universitet paa Jthaka har udsadt sin Reise. General-Gouverneuren Lord Maitland er afreist til England. To Regimenter indskibes i Portmouth, for at afgaae til Derne.